《次韵万寿塔长老赠天真藏主天真宣人》
明代·朱同

万寿寺前古木森，系舟时复远相寻。诗成不作人间语，琴好谁听世外音。

琪树风生惊夜雨，法坛云静覆春阴。敬亭山色何年别，日暮江东千里心。

作者简介：徽州府休宁人，字大同，号朱陈村民，又号紫阳山樵。朱升子。洪武中举明经，官至礼部侍郎。有文武才，工图绘，时称三绝。坐事死。著有《覆瓿集》。